Ma en baba dogtertjie doodgeryŉ Ma en haar 2-jarige dogtertjie is doodgery toe hulle ŉ snelweg wou oorsteek en ŉ voertuig hulle getref het. Die ongeluk het Dinsdagmiddag op die N17-snelweg in Springs tussen die Osbourne- en Rondebult-afrit gebeur. “Die ma, in haar laat twintigs, het glo die kind op haar rug gedra,” het Vanessa Jackson, ŉ woordvoerder van ER24, gesê. “Die dogtertjie is op slag dood. Die vrou het aan haar beserings beswyk terwyl paramedici vir ŉ helikopter gewag het om haar na ŉ nabygeleë hospitaal te neem,” het Jackson gesê. Volgens Jackson is die insittendes van die voertuig ongedeerd. “Hulle is wel baie getraumatiseerd, maar het nie nodig gehad om na ŉ hospitaal geneem te word nie,” aldus Jackson.